સામગ્રી: સિડની, 4 માર્ચ 1992: ભારતનો 43 રનથી વિજય

ભારત અને પાકિસ્તાન આમ તો 1975થી વર્લ્ડ કપમાં ભાગ લેતા હતા, પરંતુ પહેલી વાર બંને વચ્ચે છેક 1992માં પહેલી વાર મૅચ રમાઈ હતી.

સિડની ક્રિકેટ ગ્રાઉન્ડ ભરચક હતું અને તેમાં મોહમ્મદ અઝહરુદ્દીને ટોસ જીતીને પ્રથમ બૅટિંગ કરી હતી. ભારત માટે સચીન તેંડુલકરે 54 રન ફટકાર્યા હતા. તે સિવાય ઓપનર અજય જાડેજાએ 46 અને કપિલદેવે 35 રન ફટકાર્યા હતા.

ભારતના 216 રનના સ્કોરને પાર કરવામાં પાકિસ્તાન નિષ્ફળ રહ્યું હતું. આમિર સોહૈલના 62 અને જાવેદ મિયાંદાદના 40 રનને બાદ કરતાં પાકિસ્તાની બૅટ્સમૅન નિષ્ફળ રહ્યા હતા. 

ઇમરાન ખાન શૂન્ય પર આઉટ થયા હતા. ભારત માટે કપિલદેવ, મનોજ પ્રભાકર અને શ્રીનાથે બે-બે વિકેટ લીધ,  પરંતુ સચીન તેંડુલકર અને વેંકટપથી રાજુએ ચુસ્ત બૉલિંગ કરીને પાકિસ્તાનને રન કરવા દીધા નહોતા.

ભારતનો સ્કોરઃ સાત વિકેટે 216 (સચીન તેંડુલકર 54, અજય જાડેજા 46, મુસ્તાક અહેમદ 3/59). 

પાકિસ્તાનનો સ્કોરઃ 173 (આમિર સોહૈલ 62, જાવેદ મિયાંદાદ 40, કપિલ, પ્રભાકર, શ્રીનાથ બે-બે વિકેટ).

મૅન ઑફ ધ મૅચઃ સચીન તેંડુલકર.

બેંગલુરુ 9 માર્ચ 1996: ભારતનો 39 રનથી વિજય

આ વર્લ્ડ કપમાં ભારત અને પાકિસ્તાન ક્વાર્ટર ફાઇનલમાં આમનેસામને આવ્યા હતા. બેંગલુરુમાં ભારે ઉત્સાહ વચ્ચે મૅચ રમાઈ હતી. ભારતે 287નો એ વખતે જંગી કહી શકાય તેવો સ્કોર કર્યો, જેમાં નવજોતસિંહ સિદ્ધુના 93 રન મહત્ત્વના હતા, તો અજય જાડેજાએ 25 બૉલમાં ઝંઝાવાતી 45 રન ફટકાર્યા હતા.

વકાર યુનૂસની બૉલિંગમાં જાડેજા વધુ આક્રમક રહ્યા હતા. પાકિસ્તાને પણ વેગીલો પ્રારંભ કરીને જોતજોતામાં 84 રન ફટકારી દીધા હતા. એક સમયે તો 1992ની મૅચનું પુનરાવર્તન લાગતું હતું, કેમ કે મોટા ભાગના ખેલાડીઓ બંને મૅચમાં રમ્યા હતા. સોહૈલે ઝડપી 55 રન ફટકાર્યા હતા.

સોહૈલ-પ્રસાદ વચ્ચે ગરમાગરમી પણ થઈ હતી. જોકે પાકિસ્તાન 248 રનમાં આઉટ થઈ ગયું હતું. કારકિર્દીની અંતિમ મૅચ રમી રહેલા મિયાંદાદ રનઆઉટ થયા હતા. 

ભારતનો સ્કોરઃ 8/287 (સિદ્ધુ 93, જાડેજા 45, વકાર યુનૂસ અને મુસ્તાક અહમદ બે-બે વિકેટ).

પાકિસ્તાનનો સ્કોરઃ 9/248 (સોહૈલ 55, સઇદ અનવર 48, વેંકટેશ પ્રસાદ 3/45).

મૅન ઑફ ધ મૅચઃ નવજોતસિંહ સિદ્ધુ.

માન્ચૅસ્ટર, 8 જૂન 1999, ભારતનો 47 રનથી વિજય

ઇંગ્લેન્ડમાં ચોથા વર્લ્ડ કપ પણ ભારત-પાકિસ્તાન વચ્ચે પહેલી વાર ટક્કર થઈ હતી. વેંકટેશ પ્રસાદનું ફૉર્મ ચાર વર્ષ અગાઉ હતું એવું જ રહ્યું હતું. બેંગલુરુમાં ત્રણ વિકેટ લેનારા...\nઅગાઉની સામગ્રીનો સારાંશ નીચે મુજબ કરી શકાય છે:
ભારત અને પાકિસ્તાન વચ્ચે રવિવારે વર્લ્ડ કપ 2019માં મૅચ રમાશે. ભારત-પાકિસ્તાન સહિત વિશ્વની આ મૅચ પર નજર રહેશે. ત્યારે જાણો કે વર્લ્ડ કપમાં ભારત અને પાકિસ્તાન વચ્ચેના મુકાબલા કેવા રહ્યા.